钦定古今图书集成/明伦汇编/氏族典/第232卷 > 《龟山族谱跋》明·杨滋
## 钦定古今图书集成/明伦汇编/氏族典/第232卷 > 《龟山族谱跋》明·杨滋

“吾祖文靖公子子孙孙，可以食其体矣。”今考诸后，有
自科第而任藩臬者，有自宰牧而陞朝著者，其馀操
觚染翰，佩仁服义，游羲皇之境而登孔孟之堂者，世
不乏人，其裕后之休如此。使不有记载，孰从知之？此
不肖自总角时及领荐之后，修谱之彦，盖冲冲焉。谱
既成，少加增录，遂书此以识。若夫起圭窦者，或敞高
门，奋钳徒者或建大旆而敦彼行苇，或至践履。则凡
毓秀龟山之麓者，尚当嘘其孝弟雍睦之烬，以袭《云
汉》昭回之光，庶无沗哉！